kardosdrur/scandi-wiki huggingface dataset:
Pave Bonifatius 5.

Bonifatius 5. (død d. 25. oktober 625) var pave fra 23. december 619 til sin død i 625. Han gjorde meget for at kristne England og vedtog et dekret, der gjorde kirken til en nødhavn for kriminelle.

Bonifatius blev født i Napoli. Han efterfulgte pave Deusdedit efter over et år uden pave. Inden han overtog embedet, blev Italien forstyrret af oprør fra eunukken Eleutherius, der var eksarkat i Ravenna. Han avancerede mod Rom, men inden han nåede byen, blev han dræbt af sine egne tropper.

Liber Pontificalis beskriver, at Bonifatius forbedrede rettigheder for fristeder, og at han beordrede notarer at underlægge sig imperiets love i forbindelse med testamenter. Han ordinerede også, at akolutter ikke måtte flytte martyrers relikvier, og at de ikke måtte tage diakoners plads i Basilica di San Giovanni in Laterano, når det kom til udførsel af dåb. Bonifatius fik etableret og indviede Sankt Nicomedes kirkegård på Via Nomentana. I Liber Pontificalis beskrives han som "den mildeste af mænd" og som elsket af sine gejstlige.

Beda skriver om pavens affektion for den engelske kirke. I "letters of exhortation", som han siges og have skrevet til Mellitus, ærkebiskop af Canterbury og til Justus biskop af Rochester, findes ikke længere, men visse andre breve er bevaret. Et er skrevet til Justus, efter han efterfulgte Mellitus som ærkebiskop af Canterbury i 624, der overdrager ham et pallium og råder ham til at "ordinere biskopper, som lejligheden byder". Ifølge Beda sendte Bonifatius også breve til kong Edwin af Northumbria i 625 og opfordrede ham til at tage den kristne tro til sig, og til den kristne prinsesse Ethelburga af Kent Edwins hustru med formaninger om. at hun skulle bruge sine bedste evner til at omvende sin mand.

Det var under Bonifatius' tid som pave, at Martin Luther, fejlagtigt, troede, at Muhammed begyndte at prædike budskabet om Islam.

Han blev begravet i Peterskirken den 25. oktober 625.

Referencer 

Paver i middelalderen
Personer fra Napoli
Sandnellike

Sandnellike (Dianthus arenarius), ofte skrevet sand-nellike, er en art af nellikeslægten. Planten bliver op til 20 cm høj og blomsterne er store og hvide med frynsede kronblade og blomstrer fra juni til august/september. Bladene er grå-grønne og meget smalle. Sandnellike findes oftest samlet i klynger på åbne sandede heder.

Hjemsted 
Arten er udbredt fra det sydøstlige Europa (Kroatien og Rumænien) til Øst- og Centraleuropa med nordgrænsen i Sverige og Finland. Overalt er den knyttet til lysåbne, varme og kalkrige, men næringsfattige sandområder (klitter, bjergsider osv.).

I Toruń-dalen,som ligger i Pommeren, Polen, består landskabet af gamle indlandsklitter af typen ”grå klit”. Her findes lysåbne vegetationer, hvor arten vokser sammen med bl.a. almindelig engelsød, almindelig tørst, Cladonia arbuscula, Cladonia ciliata og Cladonia portentosa (arter af lavslægten Cladonia), Dicranum scoparium, Pleurozium schreberi og Polytrichum commune (arter af mos), dværgkirsebær, hedemelbærris, hulkravet kodriver, kranslilje, lav bakketidsel, liljekonval, nikkende kobjælde, sandstar, Scorzonera purpurea (en art af skorzoner), sibirisk kobjælde, stinkende sølvlys, Stipa joannis (en art af fjergræs), strandnellike og virgilasters

Underarter 
Der er fire, anerkendte underarter:
 Dianthus arenarius subsp. arenarius
 Dianthus arenarius subsp. borussicus
 Dianthus arenarius subsp. pseudoserotinus
 Dianthus arenarius subsp. pseudosquarrosus

Noter 

Hvide blomster
Tørketålende planter
Nellike
Grøn junglehøne

Grøn junglehøne () er en hønsefugl, der lever i det sydlige Indonesien.

Kilder 
 Avibase - the world bird database

Eksterne henvisninger 

Fugle fra Indonesien
Junglehøns
Sri Lanka-junglehøne

Sri Lanka-junglehøne () er en hønsefugl, der lever på Sri Lanka.

Kilder 
 Avibase - the world bird database
 Grouw, Hein van, Dekkers, Wim & Rookmaaker, Kees (2017). On Temminck’s tailless Ceylon Junglefowl, and how Darwin denied their existence. Bulletin of the British Ornithologists’ Club (London), 137 (4), 261-271. https://doi.org/10.25226/bboc.v137i4.2017.a3

Eksterne henvisninger 

Junglehøne
Junglehøns
Grå junglehøne

Grå junglehøne () er en hønsefugl, der lever i Indien. Dens mørke fjer med gul- og hvid-emaljeret overflade har traditionelt været skattet blandt fluebindere.

Kilder 
 Avibase - the world bird database

Eksterne henvisninger 

Fugle fra Indien
Junglehøns
Héctor Bellerín

Héctor Bellerín (født 19. marts 1995) er en spansk fodboldspiller som spiller for spanske La Liga klub Real Betis, på leje fra Arsenal F.C.. Han har tidligere spillet for FC Barcelona samt på leje hos Watford.

Klubkarriere 
Født i Calella, Catalonien, Spanien startedede Bellerín hans fodboldkarriere for ungdomsholdene i FC Barcelona. Han skiftede til Arsenal i sommeren 2011, og i juli 2013 underskrev Bellerín sin første professionelle kontrakt. Bellerín fik sin debut mod West Bromwich Albion i ligacuppen d. 25 september 2013 hvor han kom ind i det 95' minut. D.22 november skiftede Bellerín Arsenal ud med en lejeaftale med Watford hvor han spillede 8 kampe, Arsenal tilbagekaldte Bellerín i februar 2014.

Med skader på Calum Chambers, Nacho Monreal og Mathieu Debuchy, fik Bellerín sin Champions League-debut i et nederlag mod Borussia Dortmund. Belleríns første mål blev scoret mod Aston Villa i 2015 i en 5-0 sejr.

Referencer

Eksterne henvisninger 

Fodboldspillere fra Spanien
Deltagere ved det europæiske mesterskab i fodbold 2016
Fodboldspillere fra FC Barcelona
Fodboldspillere fra Arsenal F.C.
Fodboldspillere fra Watford F.C.
Perupelikan

Perupelikan () er en fugleart, der lever ud for kysterne af det vestlige Sydamerika.

Kilder 
 Avibase - the world bird database

Eksterne henvisninger 

Pelikaner
Pelikan
Stoplesteinan

Stoplesteinan (også kendt som Stoplesteinane) er en stensætning i Eigersund kommune, Rogaland i Norge. Stensætningen består af 16 rejste sten, der står i en cirkel med en diameter på ca. 21. meter. Nogle af stenblokkene er op til 1,2 m høje. Navnet kommer sandsynligvis fra ordet stopla, som kan betyde opstable eller oplægge. Stoplesteinan er anlagt i den nordvestlige ende af St. Olafs vei, en cirka 15 kilometer lang geologisk formation mellem Egersund og Sokndal, hvor en gang af blødere bjergarter går gennem anortosit-feltet i Dalane. De bløde bjergarter er langs denne geologiske formation forvitret hurtigere, og St. Olafs vei aftegner sig derfor som en grøn stribe i vegetationen. I begyndelsen af 2000-tallet blev der også opsat et informationsskilt 10-20 meter sydøst for stencirklen med støtte fra EUs regionale udviklingsfond, INTERREG IIC-programmet for Nordsøen.

Ophav og teorier 
Det vides ikke, hvordan og hvorfor stencirklen har blev opført. Ifølge mundtlig tradition er stencirklen et gammelt tingsted fra vikingetiden, og skulle da stamme fra perioden 800–1000 e.Kr. En anden teori, som arkæologer går ud fra, er, at det drejer sig om et gravmæle. Tilsvarende stensætninger findes flere andre steder i Norge og Nordeuropa. Nogle af dem er blevet udgravet, og man har fundet grave fra slutningen af bronzealderen og frem til slutningen af ældre jernalder, altså mellem 500 f.Kr. og 600 e.Kr. Det er dog ikke usandsynligt, at et gravmindre fra bronzealderen sidenhen er blevet anvendt som tingsted i vikingetiden. En udgravning i 1930'erne fandt, at bakken i cirklens midte er stenlagt. Under den samme udgravning fandt man også spor efter afbrændt materiale. Snorre skriver i Heimskringla at "Hin fyrsta öld er kölluð brunaöld; þá skyldi brenna alla dauða menn ok reisa eptir bautasteina." (Den første tid kalder de brænd-alderen; da skulle en brænde alle døde mænd og rejse bautasten efter dem.)

Se også 
 Stensætning

Arkæologi i Norge
Rogaland
On a Ride

On a Ride er debutalbummet fra den dansk bubblegum dancegruppe Hit'n'Hide. Det blev udgivet i 1998 på Scandinavian Records, og blev produceret af J.C. Ring, S.M.P., Longhorn, og Johnny Jam & Delgado; sidstenævnte producer-duo der også stod bag dance-succeserne Aqua og Daze.

Albummet indeholdt gruppens mest succesfulde single "Space Invaders". Sangen blev skrevet af Jens C. Ringdal og Sune M. Pedersen, og den lå seks uger som nummer ét på den danske hitliste, og også hittede i Norge og Sverige. Singlen var med 15.000 eksemplarer den mest solgte i Danmark dét år. Sangen solgte platin.

Albummet solgte guld med 25.000 eksemplarer.

Spor 
Alle sange er produceret af J.C. Ring, S.M.P., og Longhorn; undtagen "Space Invaders" produceret af Johnny Jam & Delgado.

Referencer

Eksterne henvisninger 
On a Ride på Discogs

Album fra Danmark
Debutalbum fra 1998
Mark A. Milley

Mark Alexander Milley (født 20. juni 1958 i Winchester) er en amerikansk 4-stjernet general i United States Army. I august 2015 blev han den 39. Chief of Staff of the United States Army. Før det var han ét år chef for United States Army Forces Command og 750.000 aktive soldater. 

Milley er én ud af otte personer i Joint Chiefs of Staff som rådgiver USA's præsident og Forsvarsministeriet. Han har siden 1. oktober 2019 fungeret som formanden for joint Joint Chiefs of Staff.

Referencer

Eksterne henvisninger 

 Mike A. Milley på defense.gov 

Generaler i United States Army
Personer fra Massachusetts
Prasdorf

Prasdorf er en by og kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Prasdorf er beliggende i ådalen til Hagener Au omkring 15 km nordøst for Kiel mellem Bundesstraße 502 og Passader See.

Området ved Hagener Au er et beskyttet landskab.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Probsteierhagen

Probsteierhagen er en by og kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Probsteierhagen er beliggende midt i Probstei, et landskab i det nordtyske lavland, omkring 10 kilometer nordøst for Kiel. Den ligger ved Kiel-Schönberger Eisenbahn, der forbinder Kiel med Østersøen. Nord for kommunen løber Bundesstraße 502.

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Ludwig Yorck von Wartenburg

Johann David Ludwig Yorck von Wartenburg (født 26. september 1759 i Potsdam, død 4. oktober 1830 ved Breslau) var en preussisk greve og feltmarskal.

Yorck indtrådte 1772 i hæren som junker. I 1779 måtte han imidlertid på grund af insubordination forlade den preussiske hær og gik i hollandsk tjeneste. Her tjente han 1783—84 i Ostindien i Schweizerregimentet Meuron. I 1787 optogs han som kaptajn atter i den preussiske hær. Han forfremmedes 1792 til major og udmærkede sig under felttoget i Polen. Som brigadekommandør dækkede han 1806 hertugen af Weimars overgang over Elben og førte derefter arrièregarden for Blüchers korps til Lübeck, hvor han såredes hårdt og blev krigsfange. I 1807 udnævntes han til generalmajor og blev 1810 generalinspektør for samtlige lette tropper, af hvis uddannelse han havde stor fortjeneste. I 1811 blev Yorck generalguvernør over provinsen Preussen, og under Napoleons felttog i Rusland i 1812 var han først næstkommanderende, snart derefter øverstkommanderende over det hjælpekorps, Preussen som Napoleons forbundsfælle måtte stille til dennes rådighed. Udpræget preusser, som han var, søgte han så vidt muligt at hævde korpsets selvstændighed, og under tilbagetoget sluttede han 30. december med den russiske general Diebitsch konventionen i Tauroggen, ifølge hvilken det preussiske korps skulle betragtes som neutralt. Derefter førte han sit korps til Königsberg og ledede som generalguvernør folkerejsningen mod Napoleon i provinsen Preussen. I 1813 deltog Yorck med hæder i slagene ved Grossgörschen og Bautzen, fik befalingen over 1. armékorps og havde hovedfortjenesten af sejren ved Katzbach. 3. oktober åbnede han Blücher overgangen over Elben gennem sejren ved Wartenburg. 16. oktober sejrede han ved Möckern under store tab. 1. januar 1814 gik han over Rhinen, indtog St. Dizier, angreb 4. februar Châlons, der rømmedes af MacDonald, og reddede i fægtningen ved Montmirail general Sacken for tilintetgørelse. Endelig udmærkede han sig i slaget ved Laon 9.—10. marts og under kampen ved Paris. Efter våbenstilstanden fik Yorck  generalkommandoen i Schlesien, forfremmedes til general i infanteriet og fik tilnavnet von Wartenburg. Under felttoget 1815 havde han overkommandoen over det mellem Elben og Rhinen opstillede reservekorps. Efter fredsslutningen tog han sin afsked og udnævntes 1821 til generalfeltmarskal.

Kilder 
 

Generaler fra Tyskland
Grever fra Tyskland
Personer i Napoleonskrigene
Tyskere i 1700-tallet
Tyskere i 1800-tallet
Personer fra Potsdam
Joseph Dunford

Joseph Francis Dunford, Jr. (født 8. december 1955 i Boston) er en amerikansk firestjernet general i United States Marine Corps. I august 2015 blev han den 19. Formand for Joint Chiefs of Staff. Joint Chiefs of Staff rådgiver USA's præsident og Forsvarsministeriet. Før var han Commandant of the Marine Corps fra 2014 til 2015. 

Dunford blev 1. oktober 2015 den højest rangerende officer i USA's forsvar, hvor Martin Dempsey før havde den titel.

Referencer

Eksterne henvisninger 

 Joseph F. Dunford på defense.gov 

Generaler i United States Marine Corps
Personer fra Boston
Dominique René Vandamme

Dominique-Joseph René Vandamme, greve af Hüneburg (født 5. november 1771 i Cassel, departementet Nord, død 15. juli 1830 sammesteds) var en fransk general.

Vandamme var underofficer og oprettede 1792 en kendt friskareafdeling. Som anfører for denne indlagde han sig så store fortjenester, at han blev udnævnt til brigadegeneral (1793) og divisionsgeneral (1799). Han deltog i alle de kendte felttog og udmærkede sig ganske særlig ved Austerlitz. Fra 1809 førte han korps. Efter en strid med Jérôme Bonaparte blev Vandamme fjernet fra hæren 1812. I 1813 måtte han med 10.000 mand nedlægge våbnene ved Kulm i Böhmen, og han blev derefter sendt som krigsfange til Sibirien. Efter atter at være kommet tilbage til Frankrig fik han under kejserdømmet i de hundrede dage kommandoen over et korps og kæmpede tappert ved Ligny. Efter Napoleons tronfrasigelse rejste Vandamme som landsforvist til Amerika, men kom senere tilbage til Frankrig.

Kilder 

  

Generaler fra Frankrig
Grever fra Frankrig
Personer i Napoleonskrigene
Storkors af Æreslegionen
Franskmænd i 1700-tallet
C.F. Wandel

Carl Frederik Wandel (født 15. august 1843, død 21. april 1930) var en dansk søofficer. Han var farbror til Sigurd Wandel.

Wandel blev officer 1863, kommandør 1892, kontreadmiral 1899 og viceadmiral 1905. Han tog sin  afsked 30.September 1906. I 1864 gjorde han tjeneste i skonnerten Absalon i Østersøeskadren, 1865—67 var han i fransk orlogstjeneste og deltog her i ekspeditionen til Mexiko. 1876—78 var han fører af postskibet til Island, 1880 deltog han i en amerikansk havundersøgelsesekspedition, 1881—86 chef for marineministeriets sekretariat og kommandokontor, 1886—88 leder af søopmålingerne i danske farvande, 1889—98 direktør for Søkort-Arkivet. Wandel var derhos jævnlig udkommanderet som chef, blandt andet 1884 og 1897 for panserskibet Helgoland, 1895 og 1896 for en videnskabelig ekspedition med Ingolf til Grønland, 1898 for fregatten Fyn til Middelhavet, senere var han chef for Københavns flydende defension og derefter gentagne gange chef for øvelseseskadrerne og 1905 for den eskadre, der førte kong Haakon til Norge. 1901—08 var han tilforordnet ved Forsvarskommissionen af 1901. I 1890 ansattes han som formand i kommissionen til undersøgelse af danske farvande; samme år blev han medlem af og 1895 formand i kommissionen til geologiske og geografiske undersøgelser i Grønland. Han var 1914—27 præsident i det Kongelige Danske Geografiske Selskab, derefter ærespræsident. Ved flere lejligheder er Wandel optrådt som forfatter af hydrografiske arbejder; han har endvidere skrevet: Søkrigen i de danske og norske Farvande 1807—14 (1915), Danmark og Barbareskerne 1746—1845 (1919), Nogle Livserindringer (1923), Dansk Handelsforsøg paa Levanten i det attende Aarhundrede (1927).

Kilder 

 
 

Admiraler fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Sigurd Wandel

Sigurd Wandel (født 22. februar 1875 på Frederiksberg, død 3. juni 1947 i Hellerup) var en dansk maler. Han var søn af Oscar Wandel og maleren Elisabeth Wandel og gift (i sit andet ægteskab) med maleren Marie Wandel.

Wandel var elev af akademiet 1892—95 og af Zahrtmann 1895—1904. Han udstillede første gang 1897. Wandel malede landskaber og portrætter, navnlig interiører med familiegrupper, også større repræsentative portrætgrupper, som for eksempel af udstillingskomiteen (tilhører denne). Han vandt årsmedaljen 1908 for Figurgruppe og 1910 for Morgenmaaltid, hvorved han blev medlem af Akademiets plenarforsamling. 1908—19 var Wandel lærer ved Akademiets klasser for kvinder, 1912 blev han medlem af Akademiraadet og 1908—17 af udstillingskomiteen. 1920 blev han professor ved Akademiet og under ham blev blandt andet Elisa Maria Boglino uddannet, og fra 1940 til 1943 var han Akademiets direktør. Arbejder af ham findes i Statens Museum for Kunst, Den Hirschsprungske Samling samt i flere provinsmuseer. Han var tidligere repræsenteret i Johan Hansens samling.

Wandel er begravet på Hellerup Kirkegård tæt på sit hus, som han i 1926-27 lod en ung Arne Jacobsen tegne og opføre umiddelbart op til kirkegården.

Eksterne henvisninger

Kilder 
 
 

Malere fra Danmark
Modtagere af Eckersberg Medaillen
Danskere i 1800-tallet
Danskere i 1900-tallet
Personer fra Frederiksberg
Ansatte ved Det Kongelige Danske Kunstakademi
Personer i Kraks Blå Bog (afdøde)
Personer i Dansk Biografisk Leksikon
Personer fra Hellerup
Bogsamlere fra Danmark
Kunstsamlere fra Danmark
Medlemmer af Akademiraadet
Robert Neller

Robert B. Neller (født 1953 i East Lansing) er en amerikansk firestjernet general i United States Marine Corps. I september 2015 blev han den 37. Commandant of the Marine Corps, hvor han afløste Joseph Dunford. Før var han chef for U.S. Marine Forces Command.

Neller er én ud af syv personer i Joint Chiefs of Staff som rådgiver USA's præsident og Forsvarsministeriet.

Referencer

Eksterne henvisninger 

 Biografi på marines.mil 

Generaler i United States Marine Corps
Personer fra Michigan
Kenneth Svensson

Kenneth Svensson er en dansk professionel boksetræner, fysisk træner og manager. Han er bedst kendt for at have trænet Rudy Markussen op til sine kampe mod Brian Magee i 2012 og Patrick Nielsen i 2015. Han var fysisk træner for Morten Poulsen i 2012. 

Trænere fra Danmark
Ejlstrup (Gribskov Kommune)

Ejlstrup er en landsby beliggende tæt ved Mårum i Gribskov Kommune i Nordsjælland.

Historie
Det lokale majeri blev i 1953 købt af virksomheden Boilers og anvendt til anlæggelsen af en kedelfabrik. Fabrikken blev senere overtaget af først Danstål og siden Lemvigh-Müller som producerede armeringsjern på stedet. I august 2015 flyttede Lemvigh Müller produktionen til Køge.

Erhverv
Det tidligere fabriksområde blev den 1. januar 2015 overtaget af logistikvirksomheden Scan Group. Området er på 10.000 kvadratmeter og omfatter 15 bygninger på mellem 1.600 og 37 kvadratmeter. Virksomheden vil anvende området til et såkaldt transitcenter. Der er også planer om at etablere et iværksættermiljø på arealet under navnene Iværksætterhotellet og Iværksætterfabrikken. Det tidligere teglværk er hjemsted for beton- og mørtelproducenten Wewer.

Referencer

Eksterne henvisninger 
 Matrikelkort 

Byer i Gribskov Kommune
Rødnæbbet kitta

Rødnæbbet kitta () er en kragefugl, der lever i det sydlige Himalaya og det østlige Asien.

Kilder 
 Avibase - the world bird database

Eksterne henvisninger 

Fugle fra Himalaya
Fugle fra Kina
Fugle fra Sydøstasien
Kragefugle
Birkhall

Birkhall er et kongeligt gods sydvest for Ballater ved floden Dee i Aberdeenshire i Skotland. Jordtilliggenderne er 210 km². Siden 2002 har det været privat residens for Charles, prins af Wales.

Gordon-slægten solgte det til Prins Albert af Sachsen-Coburg og Gotha. Senere blev det residens for dronningemoderen Elizabeth Bowes-Lyon, som benyttede Birkhall til sin død i 2002.

Referencer

Eksterne henvisninger 

 The Prince of Wales Guest Editor: Birkhall, Balmoral Estate, Aberdeenshire. In: Country Life, 14. November 2013.  

Aberdeenshire
Residensslotte i Storbritannien
Slotte i Skotland
Sri Lanka-kitta

Sri Lanka-kitta () er en kragefugl, der lever på Sri Lanka.

Noter 
 Avibase - the world bird database

Eksterne henvisninger 

Kitta
Kragefugle
Gulnæbbet kitta

Gulnæbbet kitta () er en kragefugl, der lever i Himalaya.

Kilder 
 Avibase - the world bird database

Kragefugle
Taiwankitta

Taiwankitta () er en kragefugl, der lever på Taiwan.

Kilder 
 Avibase - the world bird database

Eksterne henvisninger 

Fugle fra Taiwan
Kragefugle
Making Believe

"Making Believe" (nogle gange omtalt som "Makin' Believe") er en countrysang skrevet af Jimmy Work og er bedst kendt i Kitty Wells' version fra 1955 der toppede hitlisterne. Sangen har været listet blandt de bedste country-sange adskillige gange, og er blevet indspillet i coverversioner af utallige kunstnere inklusive Thorleifs, Bob Dylan, Johnny Cash, Roy Acuff, Wanda Jackson, Connie Francis, Ray Charles, Anita Carter, Dolly Parton, Emmylou Harris, Merle Haggard, Ernest Tubb, Social Distortion, Skeeter Davis, The Haden Triplets og Volbeat.

Sangen blev udgivet i februar 1955 via Dot Records, og nåede #5 på Billboard'''s country music jukebox charts. En måne senere udgav countrymusikeren Kitty Wells en udgave, der nåede #2 på country-hitlisten og forblev der i 15 uger, hvilket stadig er en rekord på country Billboard charts. Sangen på førstepladsen var "In the Jailhouse Now" af Webb Pierce, der holdt denne plads i 21 uger.

Sangen er en melankolsk ballade om ikke at komme sig over sin tidligere kæreste. Sangeren dagdrømmer om, at de stadig er kærester, selvom vedkommende er klar over "you'll never be mine" igen. 

"Making Believe" oplevede fornået opmærksomhed da ikke mindre end tre singler blev indspillet og udgivet i årene 1977-1978. The Kendalls nåede #80 med deres udgave som blev udgivet via Ovation Records. Få måneder senere formåede Emmylou Harris at nå #7 med hendes version. Den følgende januar blev Merle Haggards version spillet en del på trods af, at det kun var B-siden til sangen "Running Kind". Billy Joe Royal udgav også en version.

Loretta Lynn og Conway Twitty udgav en duet-udgave af sangen i 1988 og den blev brugt som titelnummeret på deres sidste album sangen. Selvom den ikke blev et hit i radioen blev den ofte spillet ved koncerter, og albummet solgte også udmærket.

I 2008 udgav det danske heavy metalband Volbeat en coverversion på deres album Guitar Gangsters & Cadillac Blood. Volbeats version er dog mere inspireret af det amerikanske punkband Social Distortion version fra deres album Somewhere Between Heaven and Hell'' (1992). Albummet nåede #1 Hitlistens Album Top-40 i Danmark og Finland's Official Lists albumhitliste og solgte platin i Danmark og guld i flere andre lande.

Hitlister

Jimmy Work

Kitty Wells

The Kendalls

Emmylou Harris

Referencer 

Sange fra 1955
Volbeat sange
Country
Broget krage

Broget krage () er en kragefugl, som lever i det subsaharisk Afrika, Madagaskar og Comorerne.

Noter 
 Avibase - the world bird database

Eksterne henvisninger 

Afrikas fugle
Krager